गुजरात चुनाव परिणाम पर मीडिया से राहुल गांधी ने जो बात कही उसका जवाब देने के लिए मानव संसाधन विकास मंत्री प्रकाश जावड़ेकर सामने आए. उन्‍होंने अपने प्रेस कांफ्रेस में राहुल गांधी पर जमकर तंज कसा. उन्‍होंने कहा कि 2014 से कांग्रेस राहुल जी के नेतृत्व में हार ही हार रही है, अब वो हार ही को विजय मानते हैं तो उनको ऐसे विजय मुबारक को. उन्‍होंने कहा कि जनता चुनावों में कांग्रेस को लगातार झटके पे झटके दे रही है और राहुल गांधी जी कह रहे हैं कि नरेन्द्र मोदी जी की विश्वनीयता कम हो रही है.